Eliz Iza

Eliz Iza, pe En ti Eliz Iza, pe Elyza, ha meur a anv all c'hoazh, zo ur ganaouenn vrezhonek, eus an XIXvet kantved, hag a oa Plac’hik Eussa an anv orin anezhi pa voe embannet e 1867. 
Enrollet ha brudet eo bet gant ar c'hoarezed Goadeg, o devije desket anezhi pe diwar ur follenn-nij pe digant kanerien all. Kaoz zo enni eus Enez Eusa, nemet moarvat ne ouie gwall vat kanerezed Poher petra e oa an anv Eusa, ma voe lakaet un titl damdost da glevet.

Istor
XIXvet kantved
En 1867 e oa bet embannet Telen Remengol, un dastumad barzhonegoù divyezhek, gant Yann-Vari ar Skourr (1811-1870), hag ennañ « Plac'hig Eusa »Plac'hig Eusa e levr ar Skourr , er bajenn 76; en e levr e skriv e vez kanet war an ton En deiz kentan deus a viz du tiskenn ar Zaozon en dour du, anavezet ivez evel  Marivonik.

XXvet kantved
Kanet e veze gant ar c'hoarezed Goadeg adalek ar bloavezhioù 1950.
E 1970 e voe kempennet an ton gant Alan Stivell evit e albom Renaissance de la harpe celtique. 
E 1973 eo kanet gant ar c'hoarezed Goadeg en ur sonadeg e Bobino, e Pariz, eilet gant Stivell hag e delennElyza amañ, kanet gant ar c'hoarezed Goadeg, eilet gant Alan Stivell o telennañ  : .
Goude dastumet ar c'han digant Eugénie Ebrel, unan eus ar c'hoarezed Goadeg, e kan Denez Prigent anezhañ gant he merc'h, Louise Ebrel, hag ec'h enroll anezhi en e gentañ albom, Ar gouriz koar, ma'z eo trizekvet ha diwezhañ gwerz ar bladenn.
E 1994 gant Dao Dezi (kanet gant Denez PrigentKlip gant un tour Eiffel : ). 
E 1994, kanet gant Yann-Fañch Kemener er bladenn Héritage des Celtes; 
E 1995 gant Yann-Fañch KemenerKanet gant Yann-Fañch Kemener : , er bladenn Enez Eusa, L'Oz Productions, Coop Breizh,
Kanet hag enrollet gant Denez Prigent hag ur bagad 
Sonet gant Jakez Pellen en e albom A celtic procession live.
E 1997, gant Kroazhent en o albom Extraits.

XXIañ kantved
En 2006 gant Wig a Wag : E Ti Lisa, kentañ pezh o albom E Ti Lisa.
E 2012 gant Pat O'May en e albom Celtic Wings, Keltia Musique. 
E 2016 kanet gant Denez Prigent ha korioù Story of Me gant Masta Ace.

Kanerien
Tri Yann, a gan ar werz, anvet gante Korantenig.
Yann-Fañch Kemener

 Levrlennadur 
Jean Pierre Marie Le Scour, Telenn Remengol (La Harpe de Rumengol), 1867, Brest : Lefournier, 1868. 179 p.

Notennoù

Rummad:Kanaouennoù brezhonek
Rummad:Gwerzioù